Legal Document

Category: 35

Text:
18. ΒΑΣΙΛΙΚΟΝ ΔΙΑΤΑΓΜΑ υπ’ αριθ.803 της 30/30 Δεκ. 1972 (ΦΕΚ Α΄ 240) Περί καθορισμού των διατηρουμένων υπέρ του Νομάρχου Αττικής αρμοδιοτήτων, επί αντικειμένων αρμοδιότητος του Υπουργείου Οικονομικών (Γενικής Δ/νσεως Φορολογίας), κατά την παρ.1 του άρθρ.5 του Ν.Δ.1147/1972. Έχοντες υπ’ όψιν:1)Τας διατάξεις του άρθρ.5 του Ν.Δ.1147/1972 «περί διοικήσεως της Μείζονος Πρωτευούσης».2)Την υπ’ αριθ.11300/Δ/1972 απόφασιν του Πρωθυπουργού (ΦΕΚ 473/1972, Τεύχ. Β΄).3)Την υπ’ αριθ.1209/17.11.1972 γνωμοδότησιν του Ανωτάτου Συμβουλίου Δημοσίων Υπηρεσιών.4)Την υπ’ αριθ.756/30.11.1972 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ, Εσωτερικών, και Οικονομικών, απεφασίσαμεν και διατάσσομεν: Άρθρ.1.-Εκ των μεταβιβαζομένων δια της παρ.1 του άρθρ.5 του Ν.Δ.1147/1972 εις τους Αναπληρωτάς Νομάρχας-Προϊσταμένους των Διαμερισμάτων της Νομαρχίας Αττικής αρμοδιοτήτων, διατηρούνται υπέρ του Νομάρχου Αττικής αι κάτωθι αρμοδιότητες επί αντικειμένων του Υπουργείου Οικονομικών (Γενικής Διευθύνσεως Φορολογίας): 1.Της Διευθύνσεως Τελωνείων Αττικής. 2.Του Τελωνείου Ελευθέρων Συγκροτημάτων. 3.Του Τελωνείου Διώξεως Λαθρεμπορίου. 4.Της Εφορίας Καπνού Διώξεως Λαθρεμπορίου. 5.Της Εφορίας Καπνού Ελέγχου Κατασκευής Αξιών του Δημοσίου. 6.Περί της συγκροτήσεως της Επιτροπής του άρθρ.19 του Ν.Δ.841/1971 «περί εκτελωνιστών». Άρθρ.2.-Η έναρξις της ισχύος του παρόντος θέλει καθορισθή κατά τας διατάξεις του άρθρ.12 του Ν.Δ.1147/1972. Εις τον Ημέτερον επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 2.Γ.η.18 Νομαρχίες Αττικής